text: Det er alt for let at stjæle fra sommerhuse
  23 februar 2011 kl. 20.39
  Højsæson for sommerhustyverier - tag værdier med hjem.
  Halvdelen af alle sommerhusindbrud bliver anmeldt i månederne november til marts.
  - Sommerhusene er et let vinterbytte, fordi de som regel står tomme og samtidig ligger i ubeboede sommerhusområder, hvor der ikke er nogen nabo til at holde øje med huset. Samtidig ligger mange af husene afsides, så tyvene kan tømme dem for værdier uden at blive forstyrret. På den måde er det rent tag selv-bord for indbrudstyve, siger Regitta Vang Møller Kjær fra Topdanmark i Kolding.
  Hun har nogle gode råd:
  - Sørg så vidt muligt at tømme sommerhuset for værdier, når du forlader det. Og sørg for gode låse på dørene, siger hun.
  - Er det ikke muligt at tage værdierne med hjem, skal du sørge for, at de ikke er synlige. Det betyder dog ikke, at gardinerne skal trækkes for og skabene lukkes ? tværtimod. Det skal være tydeligt for tyven, at der ikke er noget at komme efter ? og dette råd gælder faktisk både sommer og vinter, siger Regitta Vang Møller Kjær.
  